Citroën C4 Picasso

Το Citroën C4 Picasso είναι ένα μεσαίο πολυμορφικό (MPV) αυτοκίνητο της γαλλικής αυτοκινητοβιομηχανίας Citroën. Η πρώτη γενιά του εισήχθη το 2006, ως ο επίσημος διάδοχος του Citroën Xsara Picasso, ενώ το 2013 κυκλοφόρησε η δεύτερη γενιά του. Και στις δύο γενιές του, το μοντέλο έχει διατεθεί ως 5-πορτο και 5-θέσιο C4 Picasso, και ως λίγο μεγαλύτερο 5-πορτο και 7-θέσιο Grand C4 Picasso. Ωστόσο, από την 1η Μαΐου 2018 μετονομάστηκαν σε C4 SpaceTourer και Grand C4 SpaceTourer αντίστοιχα.

 Το αρχικό C4 Picasso αποκαλύφθηκε τον Αύγουστο του 2006 και παρουσιάστηκε επίσημα τον Σεπτέμβριο του 2006 στο Σαλόνι Αυτοκινήτου του Παρισιού, αρχικά στην 7-θέσια έκδοση Grand C4 Picasso, που κυκλοφόρησε τον Νοέμβριο. Το λίγο μικρότερο 5-θέσιο C4 Picasso, αποκαλύφθηκε επίσημα στον Τύπο στις 5 Ιανουαρίου 2007, αν και η επίσημη παρουσίασή του έγινε μόλις τον Μάρτιο του 2007, στο Σαλόνι Αυτοκινήτου της Γενεύης. Όπως είχε συμβεί και με τον προκάτοχο Citroën Xsara Picasso, που είχε βασιστεί στο μικρομεσαίο Citroën Xsara, το Citroën C4 Picasso βασίστηκε στο μικρομεσαίο Citroën C4 πρώτης γενιάς, που ήταν και ο διάδοχος του Xsara. Ωστόσο, το C4 Picasso είχε κερδίσει σημαντικά σε μήκος, φτάνοντας τα 4,47 μέτρα στο 5-θέσιο και τα 4,59 μέτρα στο 7-θέσιο, με αποτέλεσμα να θεωρείται συχνά ως μεσαίο MPV. Εκτός του Citroën C4, τα C4 Picasso και Grand C4 Picasso μοιράστηκαν σασί και κινητήρες και με το Peugeot 307, στα πλαίσια της πολιτικής της χρήσης κοινών μηχανικών μερών, καθώς και κοινών εγκαταστάσεων σχεδιασμού και παραγωγής του τότε Ομίλου PSA. Από το 2009, κατασκευάζεται και το δίδυμο πολυμορφικό Peugeot 5008.Μια εντυπωσιακή σχεδιαστική λεπτομέρεια και των δύο εκδοχών αμαξώματος, είναι το τεράστιο πανοραμικό παρμπρίζ, το οποίο φτάνει πίσω από τους μπροστινούς επιβάτες, σχεδιαστική παράμετρος που διατηρήθηκε και στη δεύτερη γενιά τους. Και οι δύο εκδοχές, μπορούσαν να παραγγελθούν με αυτορυθμιζόμενη αερανάρτηση στον πίσω άξονα, αν και σε ορισμένες αγορές η αερανάρτηση αυτή διατέθηκε μόνο στις ανώτερες εκδόσεις εξοπλισμού των δύο μοντέλων. LX SX VTR+ Comfort (σε ορισμένες αγορές) Exclusive (η κορυφαία έκδοση) Lounge (μόνο στο Ηνωμένο Βασίλειο, στο 5-θέσιο) Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2006, το Citroën C4 Picasso πρώτης γενιάς απέσπασε την μέγιστη διάκριση των 5 αστέρων στις δοκιμές πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με το ποσοστό των 35 στους 37 πόντους. Συνολικά: Προστασία ενηλίκων επιβατών = Προστασία ανηλίκων επιβατών = Προστασία πεζών = Μια πρώτη εντύπωση του εξωτερικού και εσωτερικού ντιζάιν του C4 Picasso δεύτερης γενιάς, δόθηκε με το πρωτότυπο αυτοκίνητο Citroën Technospace στο Σαλόνι Αυτοκινήτου της Γενεύης στις 7 Μαρτίου 2013. Είναι εντυπωσιακό ότι το τελικό μοντέλο παραγωγής ήταν κατά 99% πανομοιότυπο με το αρχικό πρωτότυπο. Η δεύτερη γενιά του Citroën C4 Picasso κυκλοφόρησε στη Γαλλία στις 8 Ιουνίου 2013 και η 7-θέσια έκδοση Grand C4 Picasso στις 12 Οκτωβρίου. Σύντομα ακολούθησαν και οι άλλες αγορές, ενώ ειδικά στην Ελλάδα κυκλοφόρησε στις αρχές Νοεμβρίου. Ήταν το πρώτο όχημα του Ομίλου PSA με βάση τα νέα σπονδυλωτή πλατφόρμα EMP2 (Efficient Modular Platform 2), που μάλιστα στοίχισε μια επένδυση ύψους 630.000.000 ευρώ και αντικατέστησε την προηγούμενη πλατφόρμα PF2. Μάλιστα η πλατφόρμα EMP2 αντιπροσώπευε για ένα σύντομο διάστημα το 50% της συνολικής παραγωγής του τότε Ομίλου PSA. Το C4 Picasso δεύτερης γενιάς υιοθέτησε μια εντυπωσιακή φουτουριστική εμφάνιση, τόσο στη σχεδίαση των φώτων, που χωρίζονται σε δύο μέρη, όσο και στο σαλόνι. Ο πίνακας οργάνων αποτελείται από δύο οθόνες στο κέντρο του ταμπλό: μία οθόνη αφής 7 ιντσών, η οποία περιλαμβάνει όλες τις λειτουργίες του οχήματος, καθώς και τον έλεγχο του κλιματισμού και το σύστημα δορυφορικής πλοήγησης, και μία οθόνη 12 ιντσών, λίγο ψηλότερα, η οποία απεικονίζει το ταχύμετρο, το στροφόμετρο και τις επιθυμητές πληροφορίες σχετικά με το ραδιόφωνο και το σύστημα πλοήγησης. Παράλληλα, και στις δύο εκδόσεις διατηρήθηκε το τεράστιο πανοραμικό παρμπρίζ της πρώτης γενιάς, το οποίο επίσης φτάνει πίσω από τους μπροστινούς επιβάτες. Attraction Comfort Intensive Exclusive (η κορυφαία έκδοση) Στα τεστ πρόσκρουσης του ανεξάρτητου οργανισμού Euro NCAP το 2013, το Citroën C4 Picasso δεύτερης γενιάς απέσπασε την μέγιστη διάκριση των 5 αστέρων στις δοκιμές πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με ποσοστά: 86% στην προστασία ενηλίκων, 88% στην προστασία ανηλίκων, 81% για τα συστήματα ασφαλείας που διαθέτει στάνταρ και 68% στην προστασία πεζών, σε προσομοίωση πρόσκρουσης με πεζούς.Επίσης, σύμφωνα με τα στοιχεία και τον εξοπλισμό που ανέλυσε τότε η Citroën σε σχετική παρουσίαση, ο Euro NCAP ανακοίνωσε τότε επίσημα ότι τα επίπεδα προστασίας της στάνταρ έκδοσης ισχύουν και για την μακρύτερη 7-θέσια εκδοχή Citroën Grand C4 Picasso. Στις 26 Φεβρουαρίου 2018, η Citroën ανακοίνωσε ότι οι δύο εκδοχές του μοντέλου θα μετονομαστούν από C4 Picasso και Grand C4 Picasso σε C4 SpaceTourer και Grand C4 SpaceTourer αντίστοιχα, όπως και έγινε, ξεκινώντας από την 1η Μαΐου 2018. Μάλιστα από το 2019 οι εκδόσεις τους σταδιακά άρχισαν να μειώνονται, λόγω της εισαγωγής του πολύ δημοφιλέστερου SUV Citroën C5 Aircross τον Φεβρουάριο του 2019. Μόλις 1 χρόνο μετά την μετονομασία, τον Μάιο του 2019, η Citroën προχώρησε στη διακοπή της έκδοσης C4 SpaceTourer, δηλαδή της 5-θέσιας με το κοντό μεταξόνιο. Τελικώς, στις 21 Απριλίου 2022 ανακοίνωσε ότι θα σταματήσει την παραγωγή και της μακρύτερης 7-θέσιας εκδοχής Grand C4 SpaceTourer στις αρχές Ιουνίου του ίδιο έτους. Η απόφαση αυτή ελήφθη για δύο λόγους, πρώτον τις χαμηλές πωλήσεις του και δεύτερον ο φόβος ότι δημιουργούσε εσωτερικό ανταγωνισμό, «κλέβοντας» πωλήσεις από το Citroën C5 Aircross. Η Citroën είχε αρχίσει να πουλάει πολυμορφικά (MPV) μοντέλα από τον Ιούνιο του 1994, όταν εισήγαγε το Citroën Evasion που μέχρι το 2002 είχε σημειώσει 120.000 πωλήσεις. Ακολούθησε το Citroën C8, που εισήχθη τον Ιούλιο του 2002 και διατηρήθηκε στην παραγωγή έως τον Ιούνιο του 2014, και πούλησε 150.000 αντίτυπα, ενώ το Citroën Xsara Picasso από το 1999 έως το 2012 πούλησε 1,76 εκατομμύρια αντίτυπα. Το Citroën C3 Picasso, που κατασκευάστηκε από τον Φεβρουάριο του 2009 έως τον Ιούλιο του 2017, έφτασε τις 650.000 πωλήσεις. Τα C4 Picasso και Grand C4 Picasso πρώτης γενιάς, κατάφεραν 891.000 πωλήσεις μέχρι το 2013. Από το 2013 που η δεύτερη γενιά των C4 Picasso και Grand C4 Picasso βρισκόταν στην αγορά, έφτασαν τις 732.000 πωλήσεις, με το Grand C4 SpaceTourer να πετυχαίνει 352.243 πωλήσεις. Συνολικά η Citroën πούλησε σχεδόν 4,5 εκατομμύρια MPV μέσα σε 28 χρόνια. Quattroruote nº 614, 12 / 2006. Πλήρες αφιέρωμα στα Citroën Xsara Picasso, Grand C4 Picasso, C4 Picasso και C3 Picasso από το Citroënët (στα αγγλικά) www.citroenorigins.fr/ Citroën C4 Picasso δεύτερης γενιάς (στα γαλλικά) Η επίσημη Ελληνική ιστοσελίδα του Citroën C4 Picasso Η επίσημη Ελληνική ιστοσελίδα του Citroën Grand C4 Picasso